Caz ieșit din comun la Oradea: o femeie de 72 de ani care vindea droguri elevilor din cinci licee. Suspecta, cunoscută drept „Momo”, face parte dintr-o reţea care importa si vindea substanţe halucinogene din China.

Femeia vindea drogurile deşi a văzut cu ochii ei ce efect au. Fiica ei a fost internată de trei ori pentru consum de etnobotanice.

Femeia a fost ridicată de DIICOT împreună cu alte 12 persoane.

Poliţiştii şi procurorii DIICOT Oradea au făcut astăzi zece percheziţii în judeţul Bihor. Au găsit cantităţi de materie vegetală psihoactivă, ambalată atât în doze, cât şi în pungi, substanţă sub formă de cristale, pentru prizat, pastile ecstasy şi bani. De asemenea, au fost descoperite recipise care dovedesc achiziţionarea de bitcoin, cu care ar fi fost cumpărate, de pe Internet, substanţele psihoactive.